CELEX: 62018TN0081
Language: sk
Date: 2018-02-09 00:00:00
Title: Vec T-81/18: Žaloba podaná 9. februára 2018 – Barata/Parlament

23.4.2018   
            
            
               SK
            
            
               Úradný vestník Európskej únie
            
            
               C 142/53
            
         Žaloba podaná 9. februára 2018 – Barata/Parlament
   (Vec T-81/18)
   (2018/C 142/71)
   Jazyk konania: angličtina
   
      Účastníci konania
   
   
      Žalobca: Joao Miguel Barata (Evere, Belgicko) (v zastúpení: G. Pandey, D. Rovetta a V. Villante, lawyers)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               v prvom rade, v prípade potreby, určil, že článok 90 služobného poriadku je neplatný a je neuplatniteľný v tomto konaní vedenom podľa článku 277 Zmluvy o fungovaní Európskej únie,
            
         
               —
            
            
               po prvé zrušil rozhodnutie Európskeho parlamentu z 30. októbra 2017, ktorým sa zamieta žalobcova sťažnosť podaná 19. júna 2017 podľa článku 90 ods. 2 služobného poriadku úradníkov Európskej únie,
            
         
               —
            
            
               po druhé zrušil rozhodnutie riaditeľa pre rozvoj ľudských zdrojov z 20. marca 2017, ktorým žalobca nebol zaradený do predbežného zoznamu úradníkov vybratých na účely školiaceho programu v rámci osvedčovania za rok 2016 a ktorým bola zamietnutá jeho žiadosť o preskúmanie podľa článku 90 ods. 1 služobného poriadku,
            
         
               —
            
            
               po tretie zrušil rozhodnutie Európskeho parlamentu zo 14. februára 2016, ktorým boli žalobcovi oznámené jeho výsledky a ktorým nebol zaradený do zoznamu úradníkov pre osvedčovanie za rok 2016,
            
         
               —
            
            
               po štvrté zrušil rozhodnutie Európskeho parlamentu z 8. decembra 2017, ktorým bol žalobca informovaný o tom, že sa umiestnil ako 36. z 87 žiadostí na účely osvedčovania za rok 2016, s tým výsledkom, že jeho meno nie je uvedené na príslušnom predbežnom zozname,
            
         
               —
            
            
               po piate zrušil rozhodnutie Európskeho parlamentu z 21. decembra 2016, ktorým bolo zamietnuté preskúmanie žalobcovho hodnotenia a jeho známky a ktorým bol žalobca vylúčený z vyššie uvedeného osvedčovania,
            
         
               —
            
            
               po šieste zrušil interné oznámenie Európskeho parlamentu o výberovom konaní 2016/014 zo 7. októbra 2016,
            
         
               —
            
            
               napokon v plnom rozsahu zrušil predbežný zoznam Európskeho parlamentu, do ktorého sú zaradení úradníci vybratí zúčastniť sa vyššie uvedeného školiaceho programu,
            
         
               —
            
            
               priznal žalobcovi náhradu škody vo výške 50 000 eur,
            
         
               —
            
            
               uložil žalovanému povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod je založený na zjavne nesprávnom posúdení a porušení povinnosti uviesť odôvodnenie, na porušení článku 25 služobného poriadku, na zjavne nesprávnom posúdení relevantných skutočností a dokumentov a na porušení článku 296 Zmluvy o fungovaní Európskej únie.
            
         
               2.
            
            
               Druhý žalobný dôvod je založený na porušení zásady účinnej súdnej ochrany, na porušení článku 41 Charty základných práv Európskej únie a ďalej na protiprávnosti a neuplatniteľnosti v súvislosti s údajnou protiprávnosťou a neuplatniteľnosťou článku 90 služobného poriadku.
            
         
               3.
            
            
               Tretí žalobný dôvod je založený na nedostatku právomoci, na porušení oznámenia o výberovom konaní a článku 30 služobného poriadku v spojení s jeho prílohou III a ďalej povinnosti riadnej správy veci verejných.
            
         
               4.
            
            
               Štvrtý žalobný dôvod je založený na porušení povinnosti riadnej správy veci verejných podľa článku 41 Charty a na zjavne nesprávnom posúdení a porušení zásady rovnosti.
            
         
               5.
            
            
               Piaty žalobný dôvod je založený na porušení článkov 1, 2, 3 a 4 nariadenia č. 1/58, na porušení článkov 1d a 28 služobného poriadku a článku 1 ods. 1 písm. f) jeho prílohy III a ďalej na porušení zásady rovnakého zaobchádzania a zákazu diskriminácie.